# Andalusia Oriental

L'Andalusia Oriental, Alta Andalusia o Regió de Granada és una regió geogràfica, històrica i cultural, situada a l'est d'Andalusia, formada pels territoris històrics del Regne de Granada i del Regne de Jaén, aquest últim pertanyent a la Corona de Castella amb anterioritat a la incorporació del Regne de Granada a Castella per part dels anomenats Reis Catòlics.
Generalment s'admet que Andalusia Oriental està composta per les províncies d'Almeria, Jaén, Granada, Màlaga, i d'altres vegades s'inclou a l'Andalusia Occidental. Igualment, alguns col·legis professionals i d'altres organismes de dret públic hi inclouen, a efectes pràctics, la ciutat autònoma de Melilla.

## Àmbit territorial

L'àmbit territorial d'Andalusia Oriental correspon al de les províncies de Almería, Granada, Jaén i Màlaga, és a dir, s'identifica grosso modo amb el que, fins a la divisió en províncies, de 1833, corresponia als regnes de Granada i de Jaén. A partir de la nova provincialització, aquest àmbit territorial comença a arreplegar-se en textos i en diferents propostes d'organització territorial, com una única subregió, bé denominada simplement com "Granada", bé amb altres denominacions, com Alta Andalusia encara que, segons autors com Marvau o Jean Sermet, sempre amb el mateix àmbit geogràfic. L'actual denominació, comença a utilitzar-se ja entrat el segle xx, especialment en l'àmbit administratiu, fins que la doctrina la consagra "en el context del subdesenvolupament andalús". En l'últim terç del segle, autors com José Cazorla o Huetz de Lemps confirmen la dicotomia subregional d'Andalusia. No obstant això, després del desenvolupament de l'autonomia andalusa i els canvis socioeconòmics operats en les diferents províncies, bona part dels geògrafs i sociòlegs del segle xxi entenen que la divisió en dues Andalusies ha d'entendre's obsoleta. A partir dels anys dos mil, des de determinats àmbits s'ha desvinculat la Província de Màlaga d'Andalusia Oriental.

## Vegeu també

* Plataforma per Andalusia Oriental
* Almeria
* Granada
* Màlaga
* Jaén

## Referències

* 1 2 Lacomba Abellán, Juan Antonio. "Regionalismo, regeneracionismo y organización regional del estado: los planteamientos de J. Sánchez de Toca". Revista de Estudios Regionales. ISSN 0213-7585. Nº 51. 1998. Págs. 229-254.
* ↑ "El fet bàsic és que, fins a fa molt poc, i fins i tot avui, s'acostumava a dividir Andalusia en dos grans conjunts subregionals: Andalusia Occidental i Andalusia Oriental".López Ontiveros, Antonio. Geografía de Andalucía. Ariel. Barcelona, 2003, p. 819. ISBN 84-344-3476-8.
* ↑ "Les quatre províncies d'Almeria, Jaén, Màlaga i Granada, sotmeses a la jurisdicció de l'audiència i a l'autoritat del capità general d'aquesta mateixa ciutat, poden designar-se amb el nom genèric de granadines".Lafuente Alcántara, Miguel. Historia de Granada comprendiendo la de sus cuatro provincias Almería, Jaén, Granada y Málaga, desde remotos tiempos hasta nuestros días. Granada: Imprenta y librería de Sanz, 1843 [Consulta: 23 febrer 2010].
* ↑ Sermet, Jean (1956): La España del Sur, Editorial Juventud S.A., Barcelona
* 1 2 ONTIVEROS (2003):819
* ↑ Cazorla Pérez, José. Factores de la estructura socio-económica de Andalucía Oriental. Publicaciones de la Caja de Ahorros "La General". Granada, 1965, p. 30-31.
* ↑ Huetz de Lemps, A. (1976): L'Espagne. Edt. Masson. París. p.134
* ↑ López Ontiveros, Antonio (2003): Unidad y variedad de Andalucía, Capítol 21 de Geografía de Andalucía, Editorial Ariel, Barcelona, ISBN 84-344-3476-8, p.821